Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede Udvalg, som er nedsat ved den regionale konvention om pan-Euro-Middelhavsregler for præferenceoprindelse, for så vidt angår vedtagelse af udvalgets forretningsorden /* COM/2014/0193 final - 2014/0105 (NLE) */





BEGRUNDELSE 1. BAGGRUND FOR FORSLAGET Den regionale konvention om pan-Euro-Middelhavsregler for præferenceoprindelse[1], i det følgende benævnt "konventionen", fastlægger bestemmelser vedrørende oprindelsen for de varer, der handles med inden for rammerne af relevante aftaler, som er indgået mellem de kontraherende parter. Konventionens artikel 3 nedsætter et blandet udvalg, der består af en repræsentant for hver af de kontraherende parter, og som selv fastsætter sin forretningsorden. I medfør af artikel 3 i Rådets afgørelse 2013/94/EU[2] repræsenterer Kommissionen EU i Det Blandede Udvalg. Den holdning, der skal indtages af EU i Det Blandede Udvalg ved vedtagelsen af udvalgets forretningsorden, bør fastlægges af Rådet. 2. RESULTAT AF HØRINGER AF INTERESSEREDE PARTER OG KONSEKVENSANALYSER Medlemsstaterne er blevet orienteret om udkastet til forretningsorden på mødet i Toldkodeksudvalget – Vareoprindelsesgruppen – den 15. og 16. juli 2013. Konventionens kontraherende parter blev hørt på møderne i pan-Euro-Middelhavsarbejdsgruppen den 30. og 31. oktober 2012 og den 14. og 15. maj 2013, og den uformelle diskussion om udkastet til forretningsorden blev afsluttet på det første møde i Det Blandede Udvalg under konventionen den 29. oktober 2013. 3. JURIDISKE ASPEKTER AF FORSLAGET Retsgrundlaget for Rådets afgørelse er artikel 207, stk. 4, første afsnit, sammenholdt med artikel 218, stk. 9, i traktaten om Den Europæiske Unions funktionsmåde. Forslaget henhører under EU's enekompetence. Nærhedsprincippet finder derfor ikke anvendelse. Foreslået reguleringsmiddel: Rådsafgørelse. 2014/0105 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede Udvalg, som er nedsat ved den regionale konvention om pan-Euro-Middelhavsregler for præferenceoprindelse, for så vidt angår vedtagelse af udvalgets forretningsorden RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, under henvisning til den regionale konvention om pan-Euro-Middelhavsregler for præferenceoprindelse[3], under henvisning til forslag fra Europa-Kommissionen og ud fra følgende betragtninger: (1) Den regionale konvention om pan-Euro-Middelhavsregler for præferenceoprindelse ("konventionen") trådte i kraft den 1. december 2012. (2) Konventionens artikel 3, stk. 1, nedsætter et blandet udvalg bestående af en repræsentant for hver af de kontraherende parter. (3) I medfør af artikel 3 i Rådets afgørelse 2013/94/EU[4] repræsenterer Kommissionen Den Europæiske Union i Det Blandede Udvalg. (4) I henhold til konventionens artikel 3, stk. 4, fastsætter Det Blandede Udvalg selv sin forretningsorden. (5) Den Europæiske Unions holdning i Det Blandede Udvalg bør være at stemme for forretningsordenen — VEDTAGET DENNE AFGØRELSE: Artikel 1 Den holdning, der skal indtages på Den Europæiske Unions vegne i Det Blandede Udvalg under den regionale konvention om pan-Euro-Middelhavsregler for præferenceoprindelse, for så vidt angår vedtagelse af udvalgets forretningsorden, baseres på udkastet til forretningsorden, som er knyttet til denne afgørelse. Unionens repræsentanter i Det Blandede Udvalg kan vedtage mindre ændringer af udkastet til afgørelse, uden at Rådet vedtager yderligere afgørelser. Artikel 2 Udvalgets afgørelse offentliggøres efter vedtagelsen i Den Europæiske Unions Tidende. Artikel 3 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 54 af 26.2.2013, s. 4. [2] EUT L 54 af 26.2.2013, s. 3. [3] EUT L 54 af 26.2.2013, s. 4. [4] Rådets afgørelse 2013/94/EU af 26. marts 2012 om indgåelse af den regionale konvention om pan-Euro-Middelhavsregler for præferenceoprindelse (EUT L 54 af 26.2.2013, s. 3). UDKAST TIL Afgørelse nr. 1/2014 truffet af Det Blandede Udvalg under den regionale konvention om pan-Euro-Middelhavsregler for præferenceoprindelse om vedtagelse af sin forretningsorden DET BLANDEDE UDVALG HAR — under henvisning til den regionale konvention om pan-Euro-Middelhavsregler for præferenceoprindelse, særlig artikel 3, og ud fra følgende betragtninger: (1) Den regionale konvention om pan-Euro-Middelhavsregler for præferenceoprindelse ("konventionen") trådte i kraft den 1. december 2012. (2) Konventionens artikel 3, stk. 1, nedsætter et blandet udvalg bestående af en repræsentant for hver af de kontraherende parter. (3) I henhold til konventionens artikel 3, stk. 4, fastsætter Det Blandede Udvalg selv sin forretningsorden — VEDTAGET DENNE AFGØRELSE: Eneste artikel Forretningsordenen for Det Blandede Udvalg under den regionale konvention om pan-Euro-Middelhavsregler for præferenceoprindelse, der er anført i bilag I til denne afgørelse, vedtages herved. Udfærdiget i Bruxelles, den På Det Blandede Udvalgs vegne Formand Bilag FORRETNINGSORDEN FOR DET BLANDEDE UDVALG som er nedsat ved den regionale konvention om pan-Euro-Middelhavsregler for præferenceoprindelse Artikel 1 Sammensætning 1. Det Blandede Udvalg (i det følgende benævnt "udvalget") består af repræsentanter for: – de kontraherende parter, der er omhandlet i artikel 3, stk. 1, i den regionale konvention om pan-Euro-Middelhavsregler for præferenceoprindelse (i det følgende benævnt "konventionen"), for hvilke konventionen er trådt i kraft, og – de kontraherende parter, som reelt har tiltrådt konventionen i medfør af konventionens artikel 5, stk. 6, i det følgende benævnt "kontraherende parter, for hvilke konventionen er trådt i kraft". De kontraherende parter, for hvilke konventionen er trådt i kraft, har stemmeret. Hver kontraherende part har én stemme. 2. Kontraherende parter, der er omhandlet i konventionens artikel 1, stk. 3, for hvilke konventionen endnu ikke er trådt i kraft, og tredjelande, som udvalget opfordrer til at tiltræde konventionen, tildeles observatørstatus i udvalget i henhold til konventionens artikel 5, stk. 9. Disse kontraherende parter, i det følgende benævnt "kontraherende parter med observatørstatus", har ikke stemmeret. De kan imidlertid deltage aktivt i udvalgets diskussionsforum og fremsætte forslag. 3. Sekretariaterne for Den Europæiske Frihandelssammenslutning (EFTA), Agadir-aftalen og den centraleuropæiske frihandelsaftale (CEFTA) har tilsvarende observatørstatus i udvalget. Om nødvendigt kan udvalget beslutte at invitere flere observatører på ad hoc-basis, hvis ingen af de kontraherende parter har indvendinger herimod. De observatører, der er omhandlet i afsnit 1 og 2 har ikke stemmeret. De kan imidlertid deltage aktivt i udvalgets diskussionsforum og fremsætte forslag. 4. Forud for et udvalgsmøde giver medlemmerne af udvalget, der er omhandlet i stk. 1 til 3, (i det følgende benævnt "udvalgsmedlemmer") skriftlig besked til sekretariatet om sammensætningen af deres delegation. Antallet af delegationsmedlemmer er som hovedregel begrænset til tre deltagere pr. delegation. Enhver ændring i sammensætningen skal meddeles skriftligt til sekretariatet senest syv kalenderdage inden mødet. Artikel 2 Formand Formandskabet for udvalget udøves af en repræsentant for Europa-Kommissionen (i det følgende benævnt "Kommissionen"). Artikel 3 Sekretariat Kommissionen fungerer som sekretariat for udvalget og, om nødvendigt, for underudvalg og arbejdsgrupper, der nedsættes i henhold til artikel 13. Artikel 4 Korrespondance 1. Korrespondance vedrørende udvalget stiles til udvalgets formand og sendes til Kommissionen, i princippet via e-mail. 2. Sekretariatet videresender korrespondance til udvalgsmedlemmerne, i princippet via e-mail. Artikel 5 Møder 1. Formanden indkalder til møder i udvalget, enten på eget initiativ eller på anmodning af en kontraherende part. 2. Møderne finder sted i Bruxelles eller andetsteds, hvis ingen af de kontraherende parter har indvendinger herimod. 3. Formanden skal gøre sit bedste for at undgå, at der indkaldes til møde på en dag, som er helligdag for en af de kontraherende parter. I den forbindelse meddeler de kontraherende parter, der ønsker det, datoerne for deres officielle helligdage i det kommende år til sekretariatet ved udgangen af hvert kalenderår. 4. Der udsendes mødeindkaldelse til alle udvalgsmedlemmer senest en måned før mødets afholdelse. 5. Medmindre udvalget træffer anden beslutning, foregår møderne for lukkede døre. Artikel 6 Dagsorden 1. Formanden opstiller den foreløbige dagsorden for hvert møde. 2. Den foreløbige dagsorden sendes til alle udvalgsmedlemmer og i princippet senest en måned før mødet. 3. Der kan tilføjes yderligere hovedpunkter til dagsordenen, såfremt de indsendes til formanden senest 15 kalenderdage før mødet. Der kan tilføjes yderligere punkter til den foreløbige dagsorden under punktet "eventuelt", såfremt de forelægges inden vedtagelse af dagsordenen. 4. Dagsordenen vedtages af udvalget i begyndelsen af hvert møde, hvis ingen af de kontraherende parter har indvendinger herimod. Artikel 7 Referat 1. Formanden har ansvaret for udarbejdelse af et referat af hvert møde. Referatet skal indeholde udvalgets henstillinger og konklusioner for hvert punkt på dagsordenen. Dokumenter, der forelægges på mødet, og deltagerliste vedlægges som bilag. 2. Formanden sender snarest og senest en måned efter mødet udkast til referat til udvalgsmedlemmerne. Udvalgsmedlemmerne meddeler skriftligt formanden eventuelle bemærkninger til udkastet til referat senest en måned efter, at udkastet er sendt. Hvis der er uenighed, drøfter udvalget sagen. Hvis der fortsat er uenighed, vedlægges de relevante bemærkninger som bilag til referatet. Artikel 8 Gennemførelse og tvistbilæggelse 1. De kontraherende parter, for hvilke konventionen er trådt i kraft, udveksler synspunkter om erfaringer og problemer i forbindelse med gennemførelse og anvendelse af konventionen. 2. I henhold til artikel 33 i bilag 1 til konventionen skal udvalget forsøge at nå frem til en fælles godkendt løsning på tvister angående tolkning af konventionen. Artikel 9 Administration af konventionen 1. De kontraherende parter, for hvilke konventionen er trådt i kraft, giver udvalget meddelelse om frihandelsaftaler, der indgås indbyrdes, og som henviser til konventionen, og meddeler sekretariatet den dato, fra hvilken konventionen finder anvendelse på disse frihandelsaftaler. Sekretariatet sørger for at offentliggøre meddelelser om, at de nødvendige betingelser for anvendelse af kumulation er opfyldt, i Den Europæiske Unions Tidende. 2. De kontraherende parter, for hvilke konventionen er trådt i kraft, giver udvalget meddelelse om ændringer til frihandelsaftaler mellem de kontraherende parter, som kan have betydning for vilkårene for anvendelse af diagonal kumulation. Artikel 10 Nye kontraherende parters tiltrædelse 1. Udvalget tager stilling til et tredjelands skriftlige ansøgning om tiltrædelse, der forelægges af depositaren, som hovedregel på mødet efter modtagelsen af en specifik ansøgning. 2. Udvalget overvejer, om der er behov for overgangsbestemmelser i afventning af indgåelsen af frihandelsaftaler mellem en tiltrædende part og andre kontraherende parter, især med henblik på at undgå usikkerhed om kumulation med den tiltrædende part. Artikel 11 Ændringer til forretningsordenen og konventionen 1. Udvalgets forretningsorden kan revideres efter anmodning fra en af de kontraherende parter, for hvilke konventionen er trådt i kraft. 2. Såfremt en særlig bestemmelse, der er afspejlet i bilag II til konventionen, ændres af den berørte kontraherende part, eller hvis to kontraherende parter vedtager en sådan bestemmelse, forelægger sidstnævnte den pågældende ændring for sekretariatet. 3. Sekretariatet giver depositaren og de kontraherende parter meddelelse om ændringer til konventionen, herunder bilag, som er vedtaget af udvalget. Artikel 12 Afgørelser og henstillinger 1. Afgørelser og henstillinger vedtages ved afstemning blandt de kontraherende parter, for hvilke konventionen er trådt i kraft, som er til stede eller repræsenteret ved stedfortræder på udvalgsmødet. Mindst 2/3 af de kontraherende parter, for hvilke konventionen er trådt i kraft, skal være til stede, for at udvalget er beslutningsdygtigt. Det forhold, at medlemmer undlader at stemme, hindrer ikke udvalgets vedtagelse af akter, som kræver enstemmighed. En kontraherende part, for hvilken konventionen er trådt i kraft, kan højst repræsentere én anden kontraherende part, for hvilken konventionen er trådt i kraft. Den kontraherende part, der repræsenteres, meddeler skriftlige formanden dette inden mødet. De kontraherende parter, for hvilke konventionen er trådt i kraft, tager nøje hensyn til holdninger fra kontraherende parter med observatørstatus. 2. Udvalgets afgørelser og henstillinger tildeles et nummer, dato for vedtagelse og en titel, der afspejler deres indhold. 3. Enhver kontraherende part kan på de(t) respektive officielle sprog og i de(t) respektive officielle tidende(r) og i overensstemmelse med egne regler offentliggøre afgørelser og henstillinger, der vedtaget af udvalget. 4. Ved presserende spørgsmål, hvor der ikke kan indkaldes til møde, kan udvalget vedtage afgørelser eller fremsætte henstillinger ved skriftlig procedure, hvis dette er aftalt mellem de kontraherende parter, for hvilke konventionen er trådt i kraft. Stk. 1 finder anvendelse på en sådan skriftlig procedure. Formanden kan især anvende den skriftlige procedure til at indhente udvalgets godkendelse i tilfælde, hvor et udkast til en afgørelse eller henstilling allerede er blevet drøftet på et udvalgsmøde. I dette tilfælde udsender formanden det foreslåede udkast til afgørelse eller henstilling til godkendelse og fastsætter, under hensyn til hvor meget det pågældende spørgsmål haster, en frist for indgivelse af bemærkninger og holdninger. De kontraherende parter, for hvilke konventionen er trådt i kraft, meddeler inden fristens udløb sekretariatet, om de tilslutter sig eller modsiger sig vedtagelse af den pågældende afgørelse eller henstilling. En kontraherende part, for hvilken konventionen er trådt i kraft, der ikke gør indsigelse mod udkastet til afgørelse eller henstilling inden fristens udløb, anses for stiltiende at have tiltrådt det foreslåede udkast til afgørelse eller henstilling. Formanden informerer straks og senest 14 kalenderdage efter fristens udløb alle kontraherende parter om udfaldet af den skriftlige procedure. Artikel 13 Underudvalg og arbejdsgrupper 1. Underudvalg og arbejdsgrupper, der nedsættes i overensstemmelse med konventionens artikel 3, stk. 5, kan fremsætte henstillinger, forberede afgørelser og udføre alle andre opgaver, der tildeles af udvalget. 2. Underudvalg og arbejdsgrupper rapporterer løbende til udvalget og som minimum en måned før et udvalgsmøde. 3. Kontraherende parter med observatørstatus og observatører, der er omhandlet i artikel 1, stk. 3, kan deltage med samme observatørstatus i alle underudvalg og arbejdsgrupper. Artikel 14 Officielle sprog 1. Udvalgets arbejdssprog er engelsk og fransk. 2. Udkast til afgørelser, der forelægges udvalget, udarbejdes på både engelsk og fransk. Artikel 15 Ikrafttræden Denne forretningsorden træder i kraft på dagen for vedtagelsen.